**Travis Hamonic** (s. 16. elokuuta 1990 St. Malo, Manitoba, Kanada) on kanadalainen jääkiekkopuolustaja, joka pelaa NHL-joukkue Ottawa Senatorsissa. New York Islanders varasi isokokoisen ja fyysisen rightin puolustajan toisella kierroksella 53. pelaajana NHL:n varaustilaisuudessa 2008.

Ura
---

WHL-joukkue Moose Jaw Warriors varasi Hamonicin 162. pelaajana jo 15-vuotiaana kesällä 2005, mutta hän aloitti siellä vuotta myöhemmin kaudella 2006–2007. Hamonic pelasi kuitenkin ensimmäisestä kaudestaan vielä osan MJHL:n Winnipeg Saintsissa. Ensimmäisellä kokonaisella WHL-kaudellaan 2007–2008 hän teki 61 runkosarjaottelussa tehot 5+17=22. New York Islanders varasi Hamonicin 53. pelaajana kesällä 2008.

Kaudella 2008–2009 Hamonic oli Warriorsin tehokkain puolustaja tehoilla 13+27=40. Kesken kauden 2009–2010, tammikuussa 2010 hänet kaupattiin Brandon Wheat Kingsiin. Hamonic teki tehoilla 11+33=44 WHL:n yhden kauden piste-ennätyksensä. Wheat Kings eteni Memorial Cupin finaaleihin, joiden tähdistökentälliseen Hamonic valittiin. Hänet valittiin kauden päätteeksi myös WHL:n itäisen konferenssin toiseen tähdistökentälliseen.

Toukokuussa 2010 Hamonic teki kolmivuotisen tulokassopimuksen New York Islandersin kanssa, ja hän siirtyi kaudeksi 2010–2011 sen organisaatioon. Hän aloitti kautensa Islandersin farmijoukkue Bridgeport Sound Tigersissa, AHL:ssä, jossa 19 runkosarjaottelua toi tehot 2+5=7. Hamonic teki NHL-debyyttinsä 24. marraskuuta 2010 vieraissa Columbus Blue Jacketsia vastaan. Hän sai ottelussa jääaikaa debytantiksi runsaat 19.57 minuuttia. Hamonic pysyi debyyttinsä jälkeen koko loppukauden Islandersin vakiokokoonpanossa. Ensimmäisen NHL-maalinsä hän teki 1. helmikuuta 2011 Atlanta Thrashersin Ondřej Pavelecin taakse. Hamonicin tulokaskausi toi yhteensä 62 runkosarjaottelussa tehot 5+21=26. Jäähyminuutteja tuli 103. Hän oli Islandersin eniten maaleja tehnyt puolustaja sekä toiseksi tehokkain puolustaja Andrew MacDonaldin jälkeen.

Kesäkuussa 2017 Islanders kauppasi Hamonicin Calgary Flamesiin vaihdossa yhtä ensimmäisen kierroksen varausvuoroa ja kahta toisen kierroksen varausvuoroa vastaan.

Tammikuussa 2021 Hamonic teki vapaana agenttina Vancouver Canucksin kanssa yksivuotisen ja 1,25 miljoonan dollarin arvoisen sopimuksen.

Heinäkuussa 2021 Hamonic solmi kahden vuoden ja arvoltaan kuuden miljoonan dollarin sopimuksen Canucksin kanssa.

Maaliskuussa 2022 Canucks kauppasi Hamonicin Ottawa Senatorsiin vaihdossa kolmannen kierroksen varausvuoroon.

Heinäkuussa 2023 Hamonic teki Senatorsin kanssa kaksivuotisen ja yhteensä 2,2 miljoonan dollarin arvoisen jatkosopimuksen.

Maajoukkue
----------

Hamonic oli voittamassa alle 20-vuotiaiden MM-hopeaa vuonna 2010 ja alle 18-vuotiaiden maailmanmestaruutta vuonna 2008.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2006–2007 | Winnipeg Saints | MJHL | 32 | 2 | 13 | 15 | 62 | – | – | – | – | – |
|  | Moose Jaw Warriors | WHL | 22 | 0 | 3 | 3 | 39 | – | – | – | – | – |
| 2007–2008 | Moose Jaw Warriors | WHL | 61 | 5 | 17 | 22 | 101 | 6 | 0 | 1 | 1 | 6 |
| 2008–2009 | Moose Jaw Warriors | WHL | 57 | 13 | 27 | 40 | 126 | – | – | – | – | – |
| 2009–2010 | Moose Jaw Warriors | WHL | 31 | 10 | 29 | 39 | 48 | – | – | – | – | – |  |  |  |  |  |  | JMM | 6 | 1 | 2 | 3 | 0 |
|  | Brandon Wheat Kings | WHL | 10 | 1 | 4 | 5 | 17 | 15 | 4 | 7 | 11 | 23 | Kakkostähdistö |
| 2010–2011 | Bridgeport Sound Tigers | AHL | 19 | 2 | 5 | 7 | 45 | – | – | – | – | – |
|  | New York Islanders | NHL | 62 | 5 | 21 | 26 | 103 | – | – | – | – | – |
| 2011–2012 | New York Islanders | NHL | 73 | 2 | 22 | 24 | 73 | – | – | – | – | – |
| 2012–2013 | Bridgeport Sound Tigers | NHL | 21 | 4 | 6 | 10 | 37 | – | – | – | – | – |
|  | New York Islanders | NHL | 48 | 3 | 7 | 10 | 28 | 6 | 0 | 1 | 1 | 23 |
| 2013–2014 | New York Islanders | NHL | 69 | 3 | 15 | 18 | 68 | – | – | – | – | – |
| 2014–2015 | New York Islanders | NHL | 71 | 5 | 28 | 33 | 85 | – | – | – | – | – |
| 2015–2016 | New York Islanders | NHL | 72 | 5 | 16 | 21 | 35 | 11 | 1 | 2 | 3 | 8 |
| 2016–2017 | New York Islanders | NHL | 49 | 3 | 11 | 14 | 60 | – | – | – | – | – |
| 2017–2018 | Calgary Flames | NHL | 74 | 1 | 10 | 11 | 79 | – | – | – | – | – |
| 2018–2019 | Calgary Flames | NHL | 69 | 7 | 12 | 19 | 33 | 5 | 0 | 0 | 0 | 2 |
| 2019–2020 | Calgary Flames | NHL | 50 | 3 | 9 | 12 | 27 | – | – | – | – | – |
| 2020–2021 | Vancouver Canucks | NHL | 38 | 3 | 7 | 10 | 39 | – | – | – | – | – |
| 2021–2022 | Vancouver Canucks | NHL | 24 | 3 | 4 | 7 | 6 | – | – | – | – | – |
|  | Abbotsford Canucks | AHL | 2 | 0 | 1 | 1 | 4 | – | – | – | – | – |
|  | Ottawa Senators | NHL | 19 | 1 | 2 | 3 | 8 | – | – | – | – | – |
| 2022–2023 | Ottawa Senators | NHL | 75 | 6 | 15 | 21 | 71 | – | – | – | – | – |
| 13 kautta | yhteensä | NHL | 793 | 50 | 179 | 229 | 715 | 22 | 1 | 3 | 4 | 33 |

Lähteet
-------

* Travis Hamonic The Internet Hockey Databasessa (englanniksi)
* Travis Hamonic *Elite Prospects*. Everysport Media Group AB.  (englanniksi)
* Travis Hamonic Jatkoaika.comissa (Internet Archive)

### Viitteet

1. ↑  Hamonic Signs Entry Level Deal  27.5.2010. New York Islanders. Viitattu 10.4.2011. (englanniksi)
2. ↑  Dyan LeBourdais: BLUE JACKETS 4, ISLANDERS 3 (OT)  24.11.2010. New York Islanders. Viitattu 10.4.2011. (englanniksi)
3. ↑
4. ↑
5. ↑
6. ↑
7. ↑